సైకో

సైకో 2021లో తెలుగులో విడుదల కానున్న సస్పెన్స్ థ్రిల్ల‌ర్ సినిమా. తమిళంలో 24 జనవరి 2020న సైకో పేరుతో విడుదలైన ఈ సినిమాను తెలుగులో అదే పేరుతో డీఎస్ సినిమాస్ బ్యానర్ పై డి.శ్రీనివాస్ రెడ్డి డబ్బింగ్ చేసి విడుదల చేయనున్నారు ఉద‌య‌నిధి స్టాలిన్‌, నిత్యామీన‌న్‌, అదితిరావు హైదరీ ప్ర‌ధాన పాత్రల్లో నటించిన ఈ సినిమాకు మిస్కిన్ దర్శకత్వం వహించాడు. 

కథ
సైకో కిల్లర్ (రాజ్ కుమార్ పిచ్చుమణి) వరుస హత్యలకు పాల్పడుతూ పోలీసులకు సవాల్ విసురుతూ ఉంటాడు. అంధుడైన గౌతమ్ (ఉదయనిధి స్టాలిన్) దాగినిని (అదితిరావ్ హైదరి) ప్రేమిస్తూ ఉంటాడు. అనుకోకుండా ఓ రోజు దాగిని ని సైకో కిల్లర్ కిడ్నాప్ చేస్తాడు. గుడ్డివాడైన గౌతమ్ ఆ సైకో కిల్లర్ నుండి మాజీ పోలీస్ ఉద్యోగి కమల (నిత్యా మీనన్) సహాయంతో ఎలా కాపాడాడు అనేది సినిమా కథ.
నటీనటులు

ఉద‌య‌నిధి స్టాలిన్‌ 
నిత్యామీన‌న్‌ 
అదితిరావు హైదరీ
రాజ్ కుమార్ పిచ్చుమణి
సింగంపులి
రేణుక  
ప్రీతమ్
రామ్ 
ఆడుకలం నరేన్ 
షాజీ చెన్  
బావ చెల్లదురై

సాంకేతిక నిపుణులు
బ్యానర్:  డీఎస్ సినిమాస్
నిర్మాత:  డి.శ్రీనివాస్ రెడ్డి
కథ, స్క్రీన్ ప్లే, దర్శకత్వం:  మిస్కిన్
సంగీతం: ఇళ‌యరాజా
సినిమాటోగ్రఫీ: తన్వీర్ మీర్ 
ఎడిటర్: ఎన్. అరుణ్ కుమార్

మూలాలు